Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 1719/05/8802	Košice I, 23.3.2012
EEČ : 2-63-83-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
Skutková veta:
- v Košiciach a inde neplní pravidelne vyživovaciu povinnosť voči svojmu synovi XXXXX, nar. XXXXX a XXXXX, nar. XXXXX, pričom uvedená povinnosť mu bola uložená rozsudkom Okresného súdu Košice I pod sp. zn. XXXXX, právoplatného dňa XXXXX a to sumou 654,- Sk (21,71 €),  prispievať vždy do 15-teho dňa toho ktorého mesiaca pre matku detí XXXXX. Svoju vyživovaciu povinnosť si neplnil v období mesiacov júl 2005 až do 18-teho roku veku oboch detí, čím takto na výživnom dlhoval pre XXXXX sumu vo výške 763,46 €, 
Právna veta:
lebo zanikla trestnosť činu
Odôvodnenie:
Uznesením povereného príslušníka OR PZ Košice, OKP, OSV, sp. zn. ČVS: XXXXX z XXXXX bolo začaté trestné stíhanie a dňa XXXXX  vznesené obvinenie XXXXX pre trestný čin zanedbania povinnej výživy podľa § 213 ods. 1 Trestného zákona v znení zák. č. 140/61 Zb., (avšak skutok bol dokonaný až za účinnosti zák. č. 300/2005 Z.z., preto bola v tomto uznesení použitá kvalifikácia skutku ako prečinu zanedbania povinnej výživy podľa § 207 ods. 1 Tr. zák.),  na tom skutkovom základe, že: 

v Košiciach a inde neplní pravidelne vyživovaciu povinnosť voči svojmu synovi XXXXX, nar. XXXXX a XXXXX, nar. XXXXX, pričom uvedená povinnosť mu bola uložená rozsudkom Okresného súdu Košice I pod sp. zn. XXXXX z XXXXX, právoplatného dňa XXXXX a to sumou 654,- Sk (21,71 €) na každé dieťa,  prispievať vždy do 15-teho dňa toho ktorého mesiaca pre matku detí XXXXX. Svoju vyživovaciu povinnosť si neplnil v období mesiacov júl 2005 až do 18-teho roku veku oboch detí, čím takto na výživnom dlhoval pre XXXXX sumu vo výške 763,46 €,

	Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

	Preskúmaním spisového materiálu som zistil, že obvinený uhradil celú dlžnú sumu - 763,46 € a tak poškodenej XXXXX už nedlhuje žiadnu čiastku, čo tá potvrdila pri svojom výsluchu dňa 13.03.2012.

	Podľa § 86 písm. a/ Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť činu zanedbania povinnej výživy podľa § 207 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kmec
prokurátor